CELEX: 22009D0090
Language: sl
Date: 2009-07-03 00:00:00
Title: Sklep Skupnega odbora EGP št. 90/2009 z dne 3. julija 2009 o spremembi Protokola 30 k Sporazumu EGP o posebnih določbah glede organizacije sodelovanja na področju statistike

22.10.2009   
            
            
               SL
            
            
               Uradni list Evropske unije
            
            
               L 277/43
            
         
      SKLEP SKUPNEGA ODBORA EGP
   št. 90/2009
   z dne 3. julija 2009
   o spremembi Protokola 30 k Sporazumu EGP o posebnih določbah glede organizacije sodelovanja na področju statistike
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Protokol 30 k Sporazumu je bil spremenjen s Sklepom št. 75/2008 Skupnega odbora EGP z dne 6. junija 2008 (1).
            
         
               (2)
            
            
               Posodobitev evropskih statistik podjetij in trgovine bi morala temeljiti na Sklepu št. 1297/2008/ES Evropskega parlamenta in Sveta z dne 16. decembra 2008 o uvedbi Programa za posodobitev evropskih statistik podjetij in trgovine (MEETS) (2).
            
         
               (3)
            
            
               Protokol 30 k Sporazumu bi bilo zato treba spremeniti tako, da se omogoči začetek tega razširjenega sodelovanja od 1. januarja 2009 –
            
         SKLENIL:
   Člen 1
   Protokolu 30 k Sporazumu se doda naslednji člen:
   
      „Člen 4
      Posodobitev evropske statistike podjetij in trgovine (MEETS)
      1.   Države Efte od 1. januarja 2009 sodelujejo v programih in dejavnostih Skupnosti iz odstavka 4.
      2.   Cilji 1, 2 in 3 ter povezani ukrepi letnih delovnih programov, ki jih je sprejela Komisija v skladu s Sklepom Evropskega parlamenta in Sveta iz odstavka 4, se štejejo kot pomembni za statistično sodelovanje EGP in države Efte pri njih lahko polno sodelujejo.
      3.   Od 1. januarja 2009 države Efte finančno prispevajo v skladu s členom 82(1)(a) Sporazuma in njegovih finančnih predpisov do zneska, ki pomeni 75 odstotkov zneska proračunskih postavk 29 02 04 in 29 01 04 04 (Posodobitev evropske statistike podjetij in trgovine) v proračunu Skupnosti.
      4.   Ta člen se nanaša na naslednji akt Skupnosti:
      
                  —
               
               
                  
                     32008 D 1297: Sklep št. 1297/2008/ES Evropskega parlamenta in Sveta z dne 16. decembra 2008 o uvedbi Programa za posodobitev evropskih statistik podjetij in trgovine (MEETS) (UL L 340, 19.12.2008, str. 76).“
               
            
   Člen 2
   Ta sklep začne veljati dan zadnjem uradnem obvestilu Skupnemu odboru EGP v skladu s členom 103(1) Sporazuma (3).
   Uporablja se od 1. januarja 2009.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 3. julija 2009
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 257, 25.9.2008, str. 41.
   
      (2)  UL L 340, 19.12.2008, str. 76.
   
      (3)  Navedena ni nobena ustavna zahteva.